Aleksandro Achillini

Alessandro Achillini (1463-1512) (naskiĝis en Bolonjo, en la 20-a de oktobro 1463 - mortis en Bolonjo, en la 2-a de aŭgusto 1512) estis itala kuracisto kaj filozofo.

 Biografio 
Li naskiĝis kaj mortis en Bolonjo, kaj sepultiĝis en la Preĝejo de Sankta Marteno, en tiu urbo. Laŭ Paolo Giovio, li studis filozofion tri jarojn en la Universitato de Parizo. Li famas kiel profesoro pri medicino en la Universitato de Bolonjo, kie li diplomiĝis pri filozofio en la 7-a de septembro 1484 kaj ankaŭ instruis en Padovo. Li estas konsiderata la dua Aristotelo. En la medio de la prikuracista lernejo el Bolonjo li konsideriĝas sekvanto de Mondino dei Liuzzi, kies verkojn kaj pensojn li komentadis. Li ankaŭ priskribis la flarorganajn nervojn, la ostojn de la oreloj kaj la salivan dukton.

Liaj filozofiaj verkoj printiĝis en Venecio, en 1508, kaj ricevis sennombrajn aldonojn en la postaj eldonoj.

Li ankaŭ distingiĝis kiel anatomiisto, kaj liaj ĉefaj verkoj estas "De humani corporis anatomia" (Venecio, 1516–1524), kaj "Annotationes anatomicae" (Bolonjo, 1520). Inter siaj plej rimarkindaj malkovroj, li koniĝas kiel la unua anatomiisto kiu priskribis la du timpanajn ostojn de la orelo, konatajn kiel "malleus" kaj "incus". En 1503, li malkovris la tarson, konsistanta je sep ostoj. Krom tio, li malkovris la fornikson kaj la "infundibulum"Infundibulum aŭ pituitaria tigo estas konektilo inter la hipofizo kaj la antaŭa pituitario. en la cerbo.

La venka milito de Julio la 2-a kontraŭ la familio Bentivoglio, Lordoj de Bolonjo, devigas lin fuĝi el Padovo, en kies liceo li instruis filozofion. Du jarojn poste, en la 14-a de septembro 1508, li revenas al Bolonjo, kaj reprenas la katedron pri Filozofio kaj Medicino, kie li restis ĝis siaj lastaj tagoj.

Li estis frato de Johano Filoteo Akilini kaj praavo de Klaŭdo Akilini.

En 1501, li eldonis la traktaton "De animae beatitudine" far Averroes.

 Verkoj 
eta|Expositio primi physicorum, 1512

 Quodlibeta, Bononiae, 1494.
 De orbibus, Bononiae, 1498.
 De intelligentiis, De orbibus, De universalibus, De elementiis, Quaestio de subiecto chyromantiae et physionomiae, De potestate sillogismi, De subiecto medicinae, Venecio, 1508.
 De distinctionibus, Venecio, 1510.
 De phisico audito, Venecio, 1512.
 De proporzione motuum, Venecio, 1515.
 Humani corporis anatomia, Venecio, 1516.
 Anatomicae annotationes, Bononiae, 1522.
 Expositio super Avicene pulchra, Biblioteca dell'Università di Bologna.
 Tabula Alexandri Achilini in Medicina, Biblioteca dell'Università di Bologna.
 Quoddam Consilium in medicina Alexandri Achilini pulchrum, Biblioteca dell'Università di Bologna.
 Auctoritates Galeni colecte per Alexandrum Achilinum, Biblioteca dell'Università di Bologna.
 Multa ex Entisberi sophista, Biblioteca Ambrosiana, Milano.

 Literaturo 
 Treccani
 Dizionario di Filosofia
 Personensuche
 Virtual International Authority File
 WorldCat Identities
 Bibliothèque Nationale de France
 Theodoroa.com
 Encyclopaedia Britannica

 Vidu ankaŭ 
 Averroes (1126-1198)
 Mondino dei Liuzzi (1270-1326)
 William of Ockham (1285-1347)
 Pietro Pomponazzi (1462-1525)Personensuche
 Giovanni Filoteo Achillini (1466-1538)Personensuche
 Bartolomeo della Rocca (1467-1504)Treccani
 Paŭlo Gjovjo (1483-1552)
 Claudio Achillini (1574-1640)Personensuche

 Referencoj 

Kategorio:Kuracistoj de la 15-a jarcento
Kategorio:Kuracistoj de la 16-a jarcento
Kategorio:Filozofoj de la 16-a jarcento
Kategorio:Latinlingvaj verkistoj
Kategorio:Italaj anatomoj
Kategorio:Italaj filozofoj
Kategorio:Italaj latinistoj
Kategorio:Italaj kuracistoj
Kategorio:Universitato de Padovo
Kategorio:Universitato de Pavio
Kategorio:Universitato de Bolonjo